

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 Općinsko vijeće

KLASA: 024-04/24-01/

URBROJ: 2186-11-24-1

Vinica, rujna 2024.

Na temelju članka 20. Zakona o predškolskom odgoju i obrazovanju (“Narodne novine” br. 10/97, 107/07, 94/13, 98/19, 57/22, 101/23) te članka 30. Statuta Općine Vinica („Službeni vjesnik Varaždinske županije“ 30/20 i 09/21), Općinsko vijeće Općine Vinica donosi

1. **Izmjene i dopune Odluke**

**o mjerilima za financiranje predškolskog odgoja i ostvarivanja prava prednosti upisa djece u Dječji vrtić Vinica**

**Članak 1.**

U Odluci o mjerilima za financiranje predškolskog odgoja i ostvarivanja prava prednosti upisa djece u Dječji vrtić Vinica („Službeni vjesnik Varaždinske županije“ 55/24), mijenja se članak 7. tako da sad glasi:

 „Razlika sredstava između stvarne ekonomske cijene redovitog programa i učešća roditelja- korisnika usluga u ekonomskoj cijeni redovitog programa za dijete koje ima prebivalište na području Općine Vinica, podmiruje Osnivač.

 Općina Vinica podmiruje 70 % ekonomske cijene redovitog programa Dječjeg vrtića Vinica za djecu s prebivalištem na području Općine Vinica.

 Općina Vinica podmiruje 70 % ekonomske cijene redovitog programa dječjeg vrtića drugih osnivača, a najviše do 70 % ekonomske cijene Dječjeg vrtića Vinica, za djecu s prebivalištem na području Općine Vinica, upisanu u redoviti predškolski program ustanove u drugim jedinicama lokalne samouprave ukoliko nema mjesta za upis u Dječjem vrtiću Vinica, uz potvrdu Dječjeg vrtića Vinica.

 Općina Vinica podmiruje 30 % ekonomske cijene redovitog programa dječjeg vrtića drugih osnivača, a najviše do 30 % ekonomske cijene Dječjeg vrtića Vinica za djecu s prebivalištem na području Općine Vinica, upisanu u redoviti predškolski program ustanove u drugim jedinicama lokalne samouprave ukoliko ima mjesta za upis u Dječjem vrtiću Vinica ili ukoliko nemaju potvrdu Dječjeg vrtića Vinica.

 Dječji vrtić Vinica izdaje potvrdu djeci koja nisu upisana u vrtić za vrijeme upisa zbog popunjenih kapaciteta vrtića.

 Ukoliko dijete nema prebivalište na području Općine Vinica, punu ekonomsku cijenu dječjeg vrtića podmiruje roditelj i jedinica lokalne samouprave iz koje dijete dolazi, prema svojoj odluci. Ako jedinica lokalne samouprave na čijem području dijete ima prebivalište ne sufinancira ekonomsku cijenu programa, u tom slučaju ekonomsku cijenu plaća roditelj/ korisnik usluge.

**Članak 2.**

 Ostale odredbe Odluke ostaju nepromijenjene.

**Članak 3.**

Ove 1. izmjene i dopune Odluke stupaju na snagu 8 dana od objave u “Službenom vjesniku Varaždinske županije”.

 **PREDSJEDNIK**

 **Općinskog vijeća Općine Vinica**

 **Predrag Štromar**